Kedves Informatikatanár tehetséggondozó Kolléga!

Örömmel értesítjük, hogy az ISZE Tehetségsegítő Tanácsban egy Kód-„napja", a valóságban   
április 14 – április 30. közötti időszakban zajló informatikai tehetséggondozó programot indítunk útjára. A programmal csatlakozunk a Tehetséghónap rendezvénysorozathoz.

 A program fő célja **az informatikával történő alkotás örömének megtapasztalása**.

Fontos célunk, hogy sok iskola, sok diákcsoportja csatlakozzon a programhoz és mutassuk be az informatikai tudás megszerzésének fontosságát is.  
A Kódnapja tehetségprogramban április 14. és április 30. között a programhoz csatlakozó iskolák számítógéptermeiben, a délutáni elfoglaltságok színesítésére, a tanulók informatikával alkothatnak.

A program több korcsoport bekapcsolódását teszi lehetővé. ISZE tagtársaink alsósoknak Lapoda Mesés feladatot; felsősöknek prezentációkészítést és infografika feladatot; középiskolásoknak programozás és multimédia feladatot készítettek. Egy feladat keretében lehetőség lesz tanulást segítő programok kipróbálására és alkalmazására is.

A feladatok készítői: Lakosné Makár Erika; Lucza László; Ridzi Gizella; Szécsiné Festő-Hegedűs Margit; Neubauer József, Fülöp Márta Marianna.

Az alkotó tevékenység nem verseny, de kérjük, hogy minden tanulói csoport közös véleményezés alapján válassza ki a 3 legjobbnak tartott munkát.

Kérjük, hogy beszéljék meg az igazgatókkal az ISZE Kódnapja programhoz való csatlakozást és egyidejűleg felkérjük az igazgatókat együttműködésre, hogy támogassák az informatikai tehetségprogramot.   
  
Várjuk a regisztrációjukat az alábbi linken:   
<https://docs.google.com/forms/d/1tx0q8A9a_aJe_1oISexWXU0oQnUM9988n0SGt-_Wg2U/viewform>

Ha egy iskola több korcsoportban is szeretne részt venni a programban, akkor kérjük, hogy többször regisztráljanak, minden korcsoportra külön-külön.

\*\*\*

Kérjük, hogy az alkotó program megkezdésekor és a program befejezésekor is, írjanak egy-egy e-mailt a [kodnapja@isze.hu](mailto:kodnapja@isze.hu) címre.

**A program megkezdésekor** jelezzék az iskola nevét, a korcsoportot, hány fő vett részt a programban, melyik feladatot oldották meg, a tanár nevét.

**A program végén**, pedig kérjük, hogy írják meg, hogyan sikerült a program.

Kérjük, hogy gyűjtsenek reflexiókat a tanulóktól és az Önök véleményét is szívesen olvasnánk.

Kérjük, hogy a programzárását követően az alkotó munkában résztvevő csoport válassza ki közösen a 3 legjobban sikerült munkát és ezeket a munkákat kérjük, hogy csatolják a programot lezáró   
e-mailhez. A csatolmányt lássák el a tanuló nevével és évfolyamával.

Várjuk kérdéseiket a [kodnapja@isze.hu](mailto:kodnapja@isze.hu) címre! A felmerülő kérdésekre szívesen válaszolunk.

Üdvözlettel a Kódnapja szervezőbizottság